સ્પોર્ટ્સ ડેસ્કઃ ચેર એમ્પાયર કાર્લોસ રામોસે મેચ દરમિયાન સેરેના વિલિયમ્સને ચેતવી હતી કે તે મેચ દરમિયાન કોચિંગ ન લઈ શકે. સેરેનાએ અમ્પાયરને કહ્યું કે તે ચિટીંગ ન કરી શકે, પોતાના કેરિયરમાં મેં આવું કંઈ ન હતું કર્યું. થોડી ગેમ્સ પછી સેરેના વિલિયમ્સે પોઈન્ટ ગૂમાવ્યા પછી પોતાનું રેકેટ જમીન પર પછાડ્યું હતું. જે પછી ફરીથી અમ્પાયરે વિલિયમ્સને ચેતવણી આપી હતી અને વિલયમ્સને એક વધુ અંક ગુમાવવો પડ્યો હતો. જે પછી સેરેનાનો અમ્પાયર સાથે ઝગડો થયો અને અમ્પાયરને તેને ચોર કહી દીધો. જેનો ફાયગો જાપાનની ઓસાકાને મળ્યો અને તેણે પોતાના કેરિયરની સૌથી મોટી જીત મેળવી લીધી. સેરેના વિલિયમ્સ જ્યારથી માતા બનીને પાછી ફરી છે ત્યારથી તે સમાચારોમાં કોઈને કોઈ રીતે આવતી રહે છે. થોડા દિવસ પહેલા તે પોતાના બ્લેક કેટસૂટના કારણે ચર્ચામાં હતી. પછી તેમના એ ડ્રેસ પર ફ્રેન્ચ ઓપનના આયોજકોએ બેન લગાવી દીધો હતો.